**IESTĀDES ATZINUMA FORMA PAR LĪDZDALĪBAS BUDŽETA PROJEKTU**

|  |  |
| --- | --- |
| Iesniedzējs | Ivo Stjade |
| Projekta nosaukums | Velo un mototriāla treniņbāzes un sacensību vieta |
| Atbildīgā iestāde | Rīgas valstspilsētas pašvaldības  Centrālās administrācijas  Teritorijas labiekārtošanas pārvalde |
| Sadarbības iestādes | RD Pilsētas attīstības departaments;  Rīgas pašvaldības aģentūra ,,Rīgas gaisma”;  AS ,,Sadales tīkls”;  Rīgas domes Īpašuma departaments;  Rīgas domes Izglītības, kultūras un sporta departaments; |

|  |  |  |
| --- | --- | --- |
| Nr. | Darbība | Informācija |
| 1. | Projekta paredzamais īstenošanas laiks |  |
| 2. | Vai Projektu ir iespējams īstenot | ☐ Jā *(aizpildīt 3.punktu)*  x Nē *(aizpildīt 4.punktu)* |
| 3. | Veicamās darbības Projekta īstenošanai | * Lai realizētu kvalitatīvu un idejai funkcionāli atbilstošu projektu, patiesās izmaksas pārsniegs Pieteicēja norādītās. * Šobrīd nav informācijas par elektroapgādes pieslēguma vietām konkrētajā teritorijā. Savukārt, gadījumā, ja pieslēgums ir, nav informācijas par pieejamajām jaudām un to atbilstību projekta vajadzībām. * Projekts neatbilst līdzdalības budžeta projekta nolikumam pēc būtības, jo tā realizācijā un uzturēšanā saskaņā ar Pieticēja vīziju plānots piesaistīt arī sponsorus. * Šāda veida objekta uzturēšana nenozīmē tikai objekta apsaimniekošanu, bet arī aktīvu profesionāļu komandas līdzdalību treniņu vadīšanā, pasākumu organizēšanā un vienkāršu, ar treniņbāzes izmantošanu ikdienā saistītu, jautājumu koordinēšanā, kas konkrētajā situācija nav pašvaldības kompetence. * Šāda veida bāzes nav pašvaldības profils, bet attīstāms pamatojoties uz atsevišķu organizāciju iniciatīvu. * Atbilstoši Rīgas domes 15.12.2021. saistošajiem noteikumiem Nr. 103 ,,Rīgas teritorijas izmantošanas un apbūves noteikumi” apstiprinātā Rīgas teritorijas plānojuma (turpmāk – RTP) Funkcionālā zonējuma kartei zemes vienība ar kadastra apzīmējumu 1001250515 atrodas Daudzstāvu dzīvojamās apbūves teritorijā (DzD1), kur atļautā izmantošana ir atbilstoši RTP teritorijas izmantošanas un apbūves noteikumu 4.3.1. apakšnodaļas nosacījumiem un paredz tādu izmantošanas veidu kā apbūve sporta nodarbībām bez skatītājiem. Savukārt apbūvei nodarbībām un sporta pasākumiem ar skatītāju vietām līdz 300 cilvēkiem ir veicama būves publiskā apspriešana. Šāda veida process ne tikai sadārdzinās projekta izmaksas, bet arī paildzinās projekta attīstības termiņu, pietam ar šobrīd neparedzamu rezultātu. * Rīgas pašvaldības aģentūra ,,Rīgas gaisma” vērš uzmanību, ka apgaismojuma izmaksu aprēķina sastādīšanā nav piedalījusies un tai nav viedoklis par Projekta apgaismojuma provizoriskajām izmaksām, un tā nevar savā bilancē uzņemt plānoto apgaismojumu, jo tas nepilda publiskās apgaismes funkciju, kā arī ar Rīgas pašvaldības aģentūra “Rīgas gaisma” rīcībā esošajiem tehniskajiem līdzekļiem nebūs iespējama šāda veida infrastruktūras uzturēšana. |
| 4 | Pamatojums, kāpēc Projekts nav īstenojams |
| 5. | Prognozējamais nepieciešamais finansējums Projekta īstenošanas gadījumā | - |
| 6. | Piezīmes / komentāri | - |
|  |  |  |